Laba diena, 

Atsakome į gautą paklausimą dėl Rietavo m. Kulių g. ruože nuo sankryžos su Plungės g. iki Rietavo m. ribos ir Plungės g. ruože nuo sankryžos su Kulių g. iki sankryžos su Birutės g. dviračių (pėsčiųjų ir dviračių) tako projekto parengimo ir įrengimo darbų pirkimo. 

1 klausimas. Patikslinkite, ar bus galimas termino projektavimui pratęsimas, nes iki projektavimo užduotyje (techninėje specifikacijoje) nurodytos 2025-10-31 datos tokios apimties projektavimo darbus neįmanoma įgyvendinti? 
Komisijos atsakymas. Dėl glaustų projekto įgyvendinimo terminų projektavimo darbų termino pratęsimas nenumatytas.

2 klausimas. Patvirtinkite, kad pateiktuose priešprojektiniuose pasiūlymuose nurodytos ESO oro linijos rekonstrukcijos darbai bus atlikti iki planuojamų dviračių (pėsčiųjų ir dviračių) tako darbų pradžios, nes šie sprendimai gali iš esmės įtakoti projekto įgyvendinimą.
Komisijos atsakymas. Tikimasi, kad ESO oro linijų rekonstrukcijos darbai bus atlikti iki planuojamų dviračių (pėsčiųjų ir dviračių) tako darbų pradžios.

3 klausimas. Nurodykite, iš kokios vietos reikės pajungti projektuojamą gatvės apšvietimo liniją?
Komisijos atsakymas. Apšvietimo prijungimas galimas:
1. Plungės g. apšvietimo prijungimas galimas iš atramos esančios prie autobusų stotelės.
1. Kulių g. prijungimas galimas iš atramos Nr. 303/1 esančios tarp daugiabučių namų Nr. 24 ir 26.
1. Kulių g. (kitoje kelio pusėje) prijungimas galimas iš atramos Nr. 100/5.


